Gepubliseer op 17 Februarie 2017
Hempies du Toit en Paul Barnard gesels hierdie Sondag by die Hoop Geloofsgemeenskap oor die wonderwerk van wyn – in die wingerd en ook in die Bybel.
Hempies du Toit word onthou as een van die sterkste en slimste vasskoppe wat nog ooit die Springboktrui aangetrek het. Hempies is ook ‘n hoogs gerespekteerde boer en wynmaker van ons omgewing. Hy glo dat wyn in die wingerd gemaak word. Kom luister 19 Februarie om 10:00 by Hoop Geloofsgemeenskap in die Curro Sitari skoolsaal na Hempies se getuienis as boer/wynmaker en beleef saam met ons die wonderwerk van wyn.
Hoop Geloofsgemeenskap / Hope Faith Community is ‘n vars nuwe geloofsgemeenskap wat op inisiatief van Helderberg Gemeente in die omgewing van die Curro skool gevestig is.
Gepubliseer op 16 Februarie 2017
Ons hou weer ŉ lekker gemeentekuier op Vrydag 3 Maart in die parkeerterrein voor die kapel.
Tafels en stoele is beskikbaar – bring jou eie mandjie met eetgerei en drinkgoed. Dit is ‘n heerlike geleentheid om saam te kuier en nuwe mense te leer ken. Of nooi jou omgeegroep om saam te kom kuier.
Vir die wat wil braai sal daar vure gereed wees vanaf 18:00 – bring jou eie braaivleis, rooster en braaitang. Daar is hoender of beesstert potjiekos @ R30 vir die wat net wil kom saamkuier. Jy kan ook roosterkoeke @ R5 en bakkies nagereg @ R10 koop. Alle kaartjies moet asseblief vooraf by ontvangs gekoop word sodat ons weet vir hoeveel om voor te berei.
Kom geniet dit saam met ons.
Gepubliseer op 15 Februarie 2017
Die Tekkiekerk kweek intensioneel ‘n gemeenskap van kinders deur getrou te bly aan die Woord van God. Ons is verantwoordbaar teenoor mekaar: volwassenes teenoor volwassenes, maar ook volwassenes teenoor kinders.
Gepubliseer op 14 Februarie 2017
Programme mag sekerlik meer sigbaar wees. Die buitestaander mag dalk dink dat dit is wat ‘n jeugbediening suksesvol maak. #Tienerkerk sien ons roeping eerder as dissipelskap i.p.v. aktiwiteite.
Bladsy 80 van 88